Մոսկվայի պետական համալսարանի մասնաճյուղ (Երևան)

Երևանում Մոսկվայի Մ.Վ. Լոմոնոսովի անվան պետական համալսարանի մասնաճյուղ (ռուս.՝ Филиал МГУ имени М.В. Ломоносова в городе Ереван), հիմնադրվել է 2015 թ. և հանդիսանում է Լոմոնոսովի անվան ՄՊՀ առաձնացված կառուցվածքային միավոր։ Պատմություն Մասնաճյուղի բացման մասին համաձայնագիրը ստորագրվել է 2015 թ. փետրվարի 20-ին Մոսկվայում, Մոսկվայի Լոմոնոսովի անվան պետական համալսարանի գիտական գրադարանում՝ ՄՊՀ ռեկտոր Վիկտոր Սադովնիչիի և ՀՀ կրթության և գիտության նախարար Արմեն Աշոտյանի կողմից։ Մասնաճյուղը սկսել է գործունեությունը 2015 թ. մարտի 31-ին։ 2015 թ. հուլիսին իրականացվել է առաջին ընդունելությունը։ 2015 թ. սեպտեմբերի 18-ին տեղի է ունեցել ՀՀ նախագահ Ս. Սարգսյանի և Լոմոնոսովի անվան ՄՊՀ ռեկտոր ակադեմիկոս Վ. Սադովնիչիի այցը մասնաճյուղ։ 2 июля 2019 թ․ հուլիսի 2-ին տեղի ունեցավ մասնաճյուղի առաջին շրջանավարտներին ավարտական դիպլոմներ հանձնելու հանդիսավոր արարողությունը։ Դիպլոմները հանձնում էին ՀՀ վարչապետ Նիկոլ Փաշինյանը և Լոմոնոսովի անվան ՄՊՀ ռեկտոր Վ․Ա․Սադովնիչին։ 2019 թ․-ին մասնաճյուղը ունեցել է 42 շրջանավարտ, որոնցից 13-ը ստացել են Լոմոնոսովի անվան ՄՊՀ բակալավրի գերազանցության դիպլոմ։ Ղեկավարությունը 2015-2017 թթ. Երևանում Լոմոնոսովի անվան ՄՊՀ մասնաճյուղի տնօրենը եղել է ֆիզմաթ գիտությունների թեկնածու, ՄՊՀ Հաշվողական տեխնիկայի և կիբեռնետիկայի ֆակուլտետի դոցենտ Ալեքսեյ Անդրեյի Պոլոսինը (Մոսկվա)։ 2017 թ. փետրվարի 1-ից Լոմոնոսովի անվան ՄՊՀ Երևանի մասնաճյուղի տնօրենն է երկրաբանական գիտությունների թեկնածու, Լոմոնոսովի անվան ՄՊՀ երկրաբանության ֆակուլտետի դոցենտ Ալեքսեյ Նիկոլայի Ռեյմերսը։ Ուսուցումը Ուսուցումը ՄՊՀ Երևանի մասնաճյուղում իրականացվում է ռուսերենով։ Մասնաճյուղում գործող բակալավրիատի բաժիններն են՝ Կիրառական մաթեմատիկա Իրավաբանություն Միջազգային հարաբերություններ Լրագրություն Լեզվաբանություն Տնտեսագիտություն Պետական և մունիցիպալ կառավարում։ Մասնաճյուղում գործող մագիստրոսական ծրագրերն են՝ Իրավաբանություն (մասնագիտացումը՝ հանրային իրավունք) Միջազգային հարաբերություններ (մասնագիտացումը՝ գլոբալ քաղաքական գործընթացներ և դիվանագիտություն) Տնտեսագիտություն (մասնագիտացումը՝ տնտեսական և ֆինանսական ռազմավարություն) ՄՊՀ արտասահմանյան մասնաճյուղեր Երևանի մասնաճյուղը հանդիսանում է Լոմոնոսովի անվան ՄՊՀ Ռուսաստանից դուրս գտնվող թվով 5-րդ մասնաճյուղը։ Արտասահմանյան մասնաճյուղերն են՝ մասնաճյուղ Աստանա քաղաքում (Ղազախստան) - 2000 թվական մասնաճյուղ Տաշքենդ քաղաքում (Ուզբեկստան) - 2006 թվական մասնաճյուղ Բաքու քաղաքում (Ադրբեջան) - 2008 թվական մասնաճյուղ Դուշանբե քաղաքում (Տաջիկստան) - 2009 թվական մասնաճյուղ Երևան քաղաքում (Հայաստան) - 2015 թվական Պատկերասրահ Ծանոթագրություններ Արտաքին հղումներ ՄՊՀ Երևանի մասնաճյուղի կայքը ՄՊՀ Երևանի մասնաճյուղը Մոսկվայի Լոմոնոսովի անվ. պետ. համալսարանի պաշտոնական կայքում